น้องได้1เดือนกับ20วัน มีน้ำหมูกไหลและมีขี้หมูกสีเขียวบางวันสีขาว และก็ไอจาม ก่อนนอนหายใจคลึดคลาด สงสารน้องมากค่ะ ควรทำยังไงได้บ้างค่ะ
สวัสดีค่ะ อาการมีน้ำมูก ไอ จาม หายใจครืดคราด หากเพิ่งเป็นไม่นานเกิน 2 สัปดาห์ ก็น่าจะเกิดจากการเป็นไข้หวัดได้ ซึ่งการดูแลในเบื้องต้น ได้แก่- หากมีน้ำมูกมาก ให้ใช้ไม้พันสำลีจุ่มน้ำเกลือแล้วสอดเข้าไปเช็ดรูจมูกทีละข้าง หรือใช้ลูกยางแดงช่วยดูดออกมา โดยใช้ผ้าห่อตัวเด็ก ให้นอนศีรษะสูง ตะแคงหน้าไปด้านหนึ่ง แล้วใช้ปลายของลูกยางแดงใส่ในรูจมูก บีบเอาน้ำมูกออกมา รวมถึงใส่ลงไปในลำคอด้วยแล้วดูดเอาเสมหะออกมา ทั้งนี้อาจใช้น้ำเกลือสำหรับหยอดจมูกหยอดไปข้างละ 1-2 หยดก่อน แล้วตามด้วยการใช้ลูกยางแดงดูดเอาน้ำมูกออกมา หรือใช้อุปกรณ์พ่นน้ำเกลือแบบสเปรย์สำหรับพ่นจมูกก็ได้- อาจนำวิธีใช้น้ำมันหอมระเหยจากสมุนไพรมาช่วยให้เด็กหายใจโล่งขึ้น เช่น การใช้หัวหอมหลายๆ หัว ปอกเปลือก ทุบพอบุบ นำไปวางไว้ใกล้ศีรษะเด็กเวลานอน เป็นต้น- ไม่ควรให้เด็กถูกลมจากพัดลมหรืออยู่ในห้องแอร์ เพราะอาจทำให้น้ำมูกแห้งกรัง หายใจลำบากมากขึ้น- หากมีเสมหะมาก คือได้ยินเสียงครืดคราดดัง หรือเวลาไอแล้วมีอาเจียน เห็นเสมหะออกมา อาจใช้วิธีการเคาะปอดเพื่อช่วยให้เสมหะอออกมา สามารถอ่านวิธีการเคาะปอดได้ที่นี่สำหรับนม ควรให้เด็กทานตามปกติค่ะแต่หากอาการของน้องไม่ดีขึ้นหรือมีอาการอื่นๆ เช่น ไข้สูง ไอมาก เด็กหายใจแรง หอบ งอแงมาก ไม่ทานนม อาเจียนมาก ควรรีบพาพบแพทย์โดยเร็วค่ะ ขอให้อาการของน้องดีขึ้นไวไวค่ะ